**Ministru kabineta noteikumu projekta „Darbības programmas „Izaugsme un nodarbinātība” 1.1.1. specifiskā atbalsta mērķa „Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.5. pasākuma „Atbalsts starptautiskās sadarbības projektiem pētniecībā un inovācijās” pirmās, otrās un trešās projektu iesniegumu atlases kārtas īstenošanas noteikumi” sākotnējās ietekmes novērtējuma ziņojums (anotācija)**

|  |  |  |  |  |
| --- | --- | --- | --- | --- |
| **I. Tiesību akta projekta izstrādes nepieciešamība** | | | | |
| 1. | Pamatojums | | Ministru kabineta (turpmāk – MK) noteikumu projekts „Darbības programmas „Izaugsme un nodarbinātība” 1.1.1. specifiskā atbalsta mērķa „Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.5. pasākuma „Atbalsts starptautiskās sadarbības projektiem pētniecībā un inovācijās” pirmās, otrās un trešās projektu iesniegumu atlases kārtas īstenošanas noteikumi” (turpmāk – noteikumu projekts) sagatavots saskaņā ar:   1. Eiropas Savienības struktūrfondu un Kohēzijas fonda 2014. – 2020. gada plānošanas perioda vadības likuma 20. panta 6. un 13. punktu; 2. Ministru Prezidenta 2014. gada 21. jūlija rezolūciju Nr.12/2014–JUR–151, kura nosaka līdz 2017. gada 1. decembrim atbilstoši kompetencei sagatavot un noteiktā kārtībā iesniegt MK specifiskā atbalsta mērķa īstenošanas noteikumus; 3. Eiropas Savienības (turpmāk – ES) fondu un Kohēzijas politikas 2014. – 2020. gada plānošanas perioda darbības programmu „Izaugsme un nodarbinātība”, kas apstiprināta Eiropas Komisijā (turpmāk – EK) 2014. gada 11. novembrī. | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Viens no būtiskākajiem zinātnes kvalitātes un konkurētspējas rādītājiem ir Latvijas zinātnisko darbinieku sniegums starptautiskās pētniecības programmās, kas sekmē zināšanu un pieredzes pārnesi, starpdisciplināru pētījumu veikšanu, sadarbības tīklu veidošanu, atpazīstamību, starptautisko konkurētspēju, veicina zinātniskā personāla piesaisti darbam Latvijā, tādējādi veicinot Latvijas tautsaimniecības attīstību.  Ņemot vērā esošās situācijas novērtējumu un līdzšinējās starptautiskās sadarbības analīzi, lai uzlabotu Latvijas sasniegumus pētniecības, tehnoloģiju attīstības un inovāciju jomās, ES struktūrfondu 2014. – 2020. gada plānošanas periodā darbības programmas “Izaugsme un nodarbinātība” 1.1.1. specifiskā atbalsta mērķa “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” (turpmāk – 1.1.1. SAM) ietvaros ir plānots īstenot 1.1.1.5. pasākumu „Atbalsts starptautiskās sadarbības projektiem pētniecībā un inovācijās” (turpmāk – 1.1.1.5. pasākums).  1.1.1.5. pasākuma ietvaros atbalsts plānots pētniecības un inovāciju starptautiskās sadarbības tīklu paplašināšanai, Latvijas zinātnisko institūciju Eiropas Pētniecības telpas bilaterālās un multilaterālās sadarbības projektu izstrādei un dalībai starptautiskos pētniecības, tīklošanās un sadraudzības pasākumos un Eiropas Pētniecības telpas infrastruktūras stratēģiskā foruma (turpmāk -ESFRI) infrastruktūras objektos, ES Pētniecības un inovācijas pamatprogrammas “Apvārsnis 2020”  (turpmāk – programma “Apvārsnis 2020”) Nacionālā kontaktpunkta darbības paplašināšanai, sniedzot ieguldījumu Latvijas viedās specializācijas stratēģijas (turpmāk - RIS3) mērķu sasniegšanai un specializācijas jomu attīstībai.  Latvijas zinātnisko institūciju darbības starptautiskajā novērtējumā, ko 2013. gadā veica Ziemeļvalstu Ministru padomes birojs Latvijā (turpmāk arī – zinātnes ārējais izvērtējums), analizējot Latvijas zinātnes situāciju ES Kopīgās pētniecības telpas un sadarbības pētniecībā kontekstā, norādīts uz vairākām būtiskām problēmām Latvijas zinātnisko institūciju darbībā:   1. nepietiekama dalība starptautiskos pētniecības projektos; 2. pārāk liela koncentrēšanās uz nacionāla līmeņa projektiem un pasākumiem, kas neveicina starptautisko atpazīstamību, konkurences veidošanos, kā arī bremzē tautsaimniecības attīstību; 3. izteikti zems starptautiskos recenzētos žurnālos publicēto publikāciju angļu valodā skaits.   Zinātnes ārējā izvērtējuma rezultāti sasaucas ar EK Inovāciju savienības rezultātu pārskatu[[1]](#footnote-1), kurā Latvija ierindota pēdējā vietā ES pēc pētniecības sistēmas efektivitātes, izcilības, atvērtības un iesaistes starptautiskajā sadarbībā. Eksperti norāda, ka nepietiekama Latvijas zinātnieku starptautiskā sadarbība negatīvi ietekmē pētniecības kvalitāti. Tai ir nepieciešama lielāka starptautiskā perspektīva un integrācija pasaules zinātnes telpā.  Vienlaikus zinātnes ārējā izvērtējuma rezultātā tika konstatēts, ka Latvijas zinātnisko institūciju darbības kvalitātes viduvējais vērtējums daudzās (bet ne visās) zinātnes nozarēs izriet no tā, ka zinātniskās institūcijas pārāk fokusējas uz nacionāla līmeņa jautājumiem, vietējas nozīmes komunikācijas kanāliem un konferencēm. Šāda vietējā līmeņa darbība izolē Latvijas zinātniekus no zinātnes starptautiskajām norisēm, tādējādi samazinot konkurences spiedienu, kas savukārt neadekvāti maina izpratni par starptautiskajām kvalitātes normām un kavē pat labāko Latvijas pētniecības rezultātu komunikāciju un integrāciju pasaules pētniecības telpā. Zinātnes ārējā izvērtējuma eksperti norāda, ka nepietiekama Latvijas zinātnieku starptautiskā sadarbība negatīvi ietekmē zinātnes un pētniecības kvalitāti un iespējas to paaugstināt.  Tādēļ Latvijas zinātnei ir nepieciešama lielāka starptautiskā perspektīva un integrācija pasaules zinātnes telpā. Gan zinātnei, gan pārvaldības sistēmai ir nepieciešama internacionalizācija, un tā prasa gan darbaspēka piesaistīšanas, gan karjeras izaugsmes stimulus, kas būtu orientēti uz līdzdalību starptautiskajā pētniecības norisēs, un jo īpaši veicinātu publikāciju skaita pieaugumu starptautiskos recenzētos žurnālos angļu valodā.  Nepieciešamie pasākumi Latvijas dalības palielināšanai zinātniskās izcilības tīklos un Eiropas Pētniecības telpas pētniecības programmās, tai skaitā programmā “Apvārsnis 2020” ir ietverti Zinātnes, tehnoloģijas attīstības un inovācijas pamatnostādnēs 2014. – 2020. gadam (apstiprinātas ar Ministru kabineta 2013.gada 28.decembra rīkojumu Nr. 685 “Par Zinātnes, tehnoloģijas attīstības un inovācijas pamatnostādnēm 2014. – 2020. gadam”) (turpmāk – ZTAI) [[2]](#footnote-2) un informatīvajā ziņojumā „Par Eiropas Pētniecības telpas ceļveža 2016.-2020. gadam īstenošanu Latvijā” (izskatīts MK 2016. gada 13. septembra sēdē (prot. Nr. 45 34. §)) [[3]](#footnote-3) (turpmāk – ERA ceļvedis).  ERA ceļvedis paredz, ka Latvijai ir aktīvi jāiesaistās kopīgajā ES dalībvalstu darbā starptautiskās sadarbības stiprināšanai, gan sinhronizējot zinātnes finansēšanu un novērtēšanu, gan arī izstrādājot un īstenojot kopīgus pasākumus starptautiskai sadarbībai zinātnes, tehnoloģiju un inovācijas jomā, pamatojoties uz dalībvalstu nacionālajām prioritātēm. ERA ceļvedī paredzēti pasākumi, kas veicami līdz 2020. gadam. Pasākumi ietver zinātnieku mobilitāti uz un no trešajām valstīm, jaunu divpusējās vai daudzpusējās sadarbības programmu noslēgšanu ar trešajām valstīm, ar kurām Latvijai ir stratēģiska interese sadarboties, koncepcijas izstrādi nacionālā atvērto zinātnisko publikāciju un datu repozitorija izveidei Latvijā, finansējuma nodrošināšanu nacionālas nozīmes pētniecības infrastruktūras objektu uzturēšanai, tai skaitā zinātnisko kolekciju zinātniskai un tehniskai uzturēšanai dalībai Eiropas pētniecības infrastruktūru stratēģiskā foruma (ESFRI) Eiropas pētniecības infrastruktūru Ceļa kartes konsorcijos[[4]](#footnote-4), aktīvu iesaistīšanos ES apstiprināto lielo izaicinājumu risināšanā. Dalībai lielo izaicinājumu risināšanā nepieciešams iesaistīties kopīgas programmēšanas procesā un no tā izrietošajās iniciatīvās (piemēram, kopīgas programmēšanas iniciatīvās) un nodrošināt to īstenošanu.  ES ietvarprogrammu ietvaros Latvijas projektiem piešķirtā finansējuma apmērs ir viens no zemākajiem salīdzinājumā ar citām ES dalībvalstīm (detalizētāka informācija attiecībā uz Latvijas projektiem piešķirto finansējumu, situācijas un problēmu analīze ietverta 1.1.1.5. pasākuma sākotnējā novērtējuma projektā, pieejams: <https://komitejas.esfondi.lv/_layouts/15/start.aspx#/SitePages/1.aspx>).  Saskaņā ar Centrālās statistikas pārvaldes datiem, zinātnes, tehnoloģiju attīstības un inovāciju nozares finansējuma struktūrā ārvalstu finansējums 2015. gadā bija 45,01%. Ārvalstu finansējums ir nozīmīgs finanšu resurss, ko nepieciešams efektīvi pārvaldīt un izmantot. Lai paaugstinātu Latvijas dalību starptautiskās sadarbības projektos pētniecībā un inovācijās, nepieciešams gan attīstīt zinātnisko institūciju kapacitāti un konkurētspēju, veicināt starptautisko sadarbību, paaugstināt projektu apjomu ietvarprogrammā “Apvārsnis2020” un turpināt ES 9. Ietvara programmā īstenot pasākumus, kas nodrošina ES dalībvalstu apstiprināto kopējo RIS3 pieeju ES fondu finansēto programmu īstenošanā.  Lai stiprinātu nacionālās pētniecības kvalitāti un radīto ietekmi, mobilizējot nepieciešamos finanšu un cilvēkresursus, kā arī gūtu starptautisku atzinību un veicinātu motivāciju dalībai pētniecības programmās, intensīvāk iesaistoties Eiropas Pētniecības telpā, kā arī, saskaņā ar RIS3 rezultātu rādītāju sistēmu,[[5]](#footnote-5) lai sasniegtu plānošanas dokumentos noteikto pētniecības un attīstības izdevumu apjomu (1,5% no iekšzemes kopprodukta 2020. gadā), nepieciešams piesaistīt papildu ārvalstu, uzņēmējdarbības un valsts finansējumu publiskajā sektorā, ārvalstu piesaistīto finansējumu kāpinot par 40,9% (salīdzinot ar 2013. gadu), un vienlaikus veicot šādus pasākumus:   1. veicināt zinātnisko institūciju kapacitātes un konkurētspējas attīstību; 2. sekmēt starptautiskās sadarbības veicināšanu pētniecībā; 3. paaugstināt Latvijas dalību programmas “Apvārsnis 2020” un ES 9. Ietvara programmas konkursos; 4. īstenot programmas atbilstoši RIS3 principiem un nodrošināt sinerģiju ar programmu “Apvārsnis 2020”.   Lai veicinātu zinātnisko institūciju līdzdalību ES pētniecības un inovācijas pamatprogrammās, tādējādi sekmējot starptautisko sadarbību pētniecības un tehnoloģiju jomā, Izglītības un zinātnes ministrija 2007. – 2013. gada ES fondu plānošanas periodā īstenoja programmas „Uzņēmējdarbība un inovācijas” papildinājuma 2.1.1.2. aktivitāti “Atbalsts starptautiskās sadarbības projektiem zinātnē un tehnoloģijās” (turpmāk - 2.1.1.2. aktivitāte) divās kārtās, kas zinātniskajām institūcijām deva iespēju īstenot starptautiskās sadarbības projektu iesniegumu sagatavošanu dalībai Eiropas Kopienas Septīto pamatprogrammu pētniecības, tehnoloģiju attīstības un demonstrējumu pasākumiem (turpmāk - 7. Ietvara programma), EUREKA un citās ES un starptautiskajās pētniecības un tehnoloģiju attīstības programmās, veicināja sadarbību starp zinātniskajām institūcijām, deva iespēju apmeklēt konferences un doties vizītēs pie potenciālajiem sadarbības partneriem. Struktūrfondu finansējums sniedza pozitīvu ietekmi uz 7. Ietvara programmā, EUREKA un citās ES un starptautiskajās pētniecības un tehnoloģiju attīstības programmās Latvijas pieteikto projektu skaita pieaugumu. 1.1.1.5. pasākuma ietvaros plānotās darbības papildinās līdz šim veiktos struktūrfondu finansējuma ieguldījumus zinātnisko institūciju konkurētspējas, atpazīstamības un starptautiskās sadarbības veicināšanai 2014. - 2020. gada ES fondu plānošanas perioda ietvaros.  Ar noteikumu projektu tiks noteikts tiesiskais ietvars 1.1.1.5. pasākuma pirmās, otrās un trešās projektu iesniegumu atlases kārtas īstenošanai, lai sasniegtu izvirzīto 1.1.1.5. pasākuma mērķi – sekmēt Eiropas Pētniecības telpas bilaterālās un multilaterālās sadarbības projektu izstrādi un dalību starptautiskos pētniecības, tīklošanās un sadraudzības pasākumos un Eiropas Pētniecības infrastruktūru stratēģiskā foruma infrastruktūras objektos, tai skaitā sniedzot atbalstu Nacionālā kontaktpunkta kapacitātes stiprināšanai.  Noteikumu projekts nosaka kārtību, kādā īsteno 1.1.1.5. pasākuma pirmo, otro un trešo projektu iesniegumu atlases kārtu, mērķi un mērķa grupu, pieejamo finansējumu, sasniedzamos uzraudzības rādītājus, prasības projektu iesniedzējiem, atbalstāmās darbības, izmaksu attiecināmības nosacījumus, vienkāršoto izmaksu piemērošanas nosacījumus un kārtību, kā arī vienošanās/līguma par projekta īstenošanu uzteikuma nosacījumus.  1.1.1.5. pasākuma īstenošanai plānotais kopējais attiecināmais finansējums ir 32 552 786 *euro*, tai skaitā Eiropas Reģionālās attīstības fonda finansējums 27 669 868 *euro* un valsts budžeta līdzfinansējums 4 882 918 *euro*.  Savukārt, līdz 2018. gada 31. decembrim pieejamais kopējais attiecināmais finansējums, lai slēgtu vienošanos/līgumu par projekta īstenošanu, ir ne mazāks kā 23 537 360 *euro*, tai skaitā Eiropas Reģionālās attīstības fonda finansējums – 20 006 756 *euro* un valsts budžeta līdzfinansējums – 3 530 604 *euro*.  1.1.1.5. pasākumā iekļauts 1.1.1.4. pasākuma snieguma rezerves finansējums 7 029 861 *euro* un 1.1.1.5. pasākuma snieguma rezerves finansējums 1 985 565 *euro,* kas kopumā 1.1.1.5. pasākuma ietvaros veido snieguma rezerves finansējumu 9 015 426 *euro* apmērā, no kura Eiropas reģionālās attīstības fonda (turpmāk – ERAF) finansējums 7 663 112 *euro* un valsts budžeta finansējums 1 352 314 *euro* apmērā no pasākuma ietvaros pieejamā finansējuma, tai skaitā snieguma rezerves finansējums pirmās kārtas ietvaros ir 4 170 709 *euro*, otrās kārtas ietvaros - 344 717 *euro* un trešās kārtas ietvaros - 4 500 000 *euro*.  Ar saimniecisku darbību nesaistītam pirmās, otrās un trešās kārtas projektam maksimālais attiecināmais ERAF finansējuma apmērs nepārsniedz 85% un valsts budžeta finansējums 15% no projekta kopējā attiecināmā finansējuma.  1.1.1.5. pasākuma mērķa grupa ir zinātniskās institūcijas, Latvijas Republikas Uzņēmumu reģistrā reģistrēti komersanti, zinātniskais personāls un Nacionālais kontaktpunkts.  1.1.1.5. pasākumu īsteno trīs projektu iesniegumu atlases kārtās.  **Pirmo kārtu** īsteno ierobežotas projektu iesniegumu atlases veidā. Pirmās kārtas ietvaros projekta iesniedzējs (finansējuma saņēmējs) ir Izglītības un zinātnes ministrija un Valsts izglītības attīstības aģentūra (turpmāk – VIAA).  Pirmās kārtas projektu atlases īstenošanai plānotais kopējais attiecināmais finansējums ir 16 635 686 *euro*, no kuriem Eiropas Reģionālās attīstības fonda finansējums 14 140 333 *euro* un valsts budžeta līdzfinansējums 2 495 353 *euro*.  Pirmās kārtas ietvaros projekta iesniedzējs var īstenot ar saimniecisku darbību nesaistītu projektu.  Izglītības un zinātnes ministrija projekta ietvaros īsteno šādas atbalstāmās darbības: Latvijas pētniecības un attīstības interešu pārstāvniecības stiprināšana programmas “Apvārsnis 2020” programkomitejās un citās starptautiskās programmās, nacionālā līmeņa pasākumus starptautiskās sadarbības tīklu paplašināšanai, tai skaitā, sadarbību ar diasporu ārvalstīs kopīgu pētniecības un attīstības pasākumu īstenošanai un sadarbības iespēju paplašināšanai, sadarbību ar Latvijas un ārvalstu ekonomiskajām un diplomātiskajām pārstāvniecībām, Latvijas dalības nodrošināšanu starptautiskās pētniecības un attīstības sadarbības iniciatīvās, Pasaules Latviešu zinātnieku kongresa organizēšanu Latvijā 2018.gadā un citas darbības atbilstoši noteikumu projekta 19. punktam.  Izglītības un zinātnes ministrijas projekta ietvaros paredzēto Latvijas pētniecības un attīstības interešu pārstāvniecības stiprināšanu programmas “Apvārsnis 2020” programkomitejās un citās starptautiskās programmās (tādās darba grupās, kas veidotas Līguma par Eiropas Savienības darbību (LESD) 185. panta iniciatīvu programmu vai 187. panta iniciatīvu programmu ietvaros atbilstoši Latvijas pētnieku interesēm) nodrošinās programmas “Apvārsnis 2020” programkomiteju eksperti. Vienlaikus programkomiteju eksperti sniegs analītisku atbalstu RIS3 progresa ziņojumu izstrādē, veicot RIS3 specializācijas jomu ekosistēmu izmaiņu analīzi, attīstības virzienu apzināšanu un sekmīgai attīstībai kavējošo apstākļu identificēšanu, t.sk. savas kompetences ietvaros izstrādājot priekšlikumus rīcībpolitikas izmaiņu veikšanai. Attiecīgi Izglītības un zinātnes ministrijas kā projekta iesniedzēja ietvaros īstenotā aktivitāte sniegs ieguldījumu RIS3 monitoringa sistēmas īstenošanā, vienlaikus nodrošinot, ka sākotnēji plānotais papildu finansējums analītiskā atbalsta nodrošināšanai nozares jautājumos monitoringa kvalitātes vadībai IZM kompetences jomā, ietverts 1.1.1.5. pasākumā paredzētajās darbībās un papildu finansējums tam nav nepieciešams.  Ņemot vērā Izglītības un zinātnes ministrijas veikto nozares vajadzību analīzi, kas ietverta informatīvajā ziņojumā „Par Eiropas Pētniecības telpas ceļveža 2016.-2020.gadam īstenošanu Latvijā” (izskatīts MK 13.09.2016. sēdes protokols Nr.45 34.§), tostarp ņemot vērā zinātnisko institūciju kapacitāti un ieinteresētību dalībai konkrētajās iniciatīvās, kā arī ņemot vērā to tematisko atbilstību RIS3, indikatīvi Izglītības un zinātnes ministrijas projekta ietvaros dalība plānota šādās piecās Kopējās programmēšanas iniciatīvās:   1. Lauksaimniecība, pārtikas nodrošinājums un klimata pārmaiņas (*Agriculture, Food Security and Climate Change*); 2. Veselīgs uzturs veselīgam dzīvesveidam (*Healthy Diet for a Healthy Life*); 3. Kultūras mantojums un globālās pārmaiņas: Jauns uzdevums Eiropai (*Cultural Heritage and Global Change: A new Challenge for Europe*); 4. Urbānā Eiropa – Eiropas pilsētvides apvienotie risinājumi (*Urban Europe*); 5. Ūdens izaicinājumi mainīgā pasaulē (*Water challenges for a changing world*).   1.1.1.5. pasākuma ietvaros indikatīvi 50 000 *euro* apmērā plānots atbalsts Nacionālās zinātniskās darbības informācijas sistēmas (turpmāk – NZDIS) funkcionalitātes paplašināšanai un datu integrācijas risinājumiem ar citām informācijas sistēmām vai datu bāzēm:   1. Kohēzijas politikas fondu vadības informācijas sistēma; 2. Latvijas Zinātnes padomes un VIAA informācijas sistēmas; 3. Patentu valde; 4. Valsts augu aizsardzības dienests; 5. *Scopus* un *Web of Science* datubāzes; 6. darbības programmas “Izaugsme un nodarbinātība” 1.2.1. specifiskā atbalsta mērķa “Palielināt privātā sektora investīcijas P&A” 1.2.1.2.pasākuma “Atbalsts tehnoloģiju pārneses sistēmas pilnveidošanai” (turpmāk - 1.2.1.2.pasākums) ietvaros veidoto datu uzkrāšanas sistēma,   atsevišķos gadījumos vēl ir nepieciešama datu apmaiņas risinājuma tehniskā izstrāde.  NZDIS funkcionalitātes paplašināšanas rezultātā nodrošinātā informācija sniegs statistisku atbalstu RIS3 monitoringā, t.sk. nodrošinot ar atbilstošu datu apkopojumu progresa ziņojuma izstrādes vajadzībām.  NZDIS izveides pirmajos posmos[[6]](#footnote-6) 2015. un 2016. gadā ir izveidotas datubāzes zinātnisko institūciju reģistra, zinātniskajās institūcijās nodarbinātā personāla, zinātnes projektu un zinātniskās darbības rezultātu uzkrāšanai, apstrādei un statistisku pārskatu sagatavošanai. 2016. gadā izveidots vienotais autentifikācijas risinājums, lai nodrošinātu iespēju NZDIS lietotājiem pieslēgties projektu iesniegšanas sistēmām IZM un tās pārraudzības iestādēs, kā arī iespēju autentificēties UseScience sistēmā, lai veiktu zinātnisko iekārtu meklēšanu un informācijas papildināšanu.  1.1.1.5. pasākuma ietvaros, atkarībā no veicamo darbu apjoma un sarežģītības, NZDIS funkcionalitātes paplašināšanai tiks realizētas šādas darbības: savienojums ar augstāk minētajām projektu datu bāzēm; informācijas par intelektuālo īpašumu izgūšana no citiem reģistriem; savienojums ar starptautiskajām zinātnisko rakstu datu bāzēm (*Scopus, Web of Science*); Latvijas zinātnisko publikāciju atvērtās piekļuves datubāžu integrācija.  VIAA projekta ietvaros īsteno šādas atbalstāmās darbības: Nacionālā kontaktpunkta darbības paplašināšanas un efektivitātes uzlabošanas pasākumus, Nacionālā kontaktpunkta klientu datu bāzes attīstību, konsultāciju un mācību pasākumu nodrošināšanu programmas “Apvārsnis 2020” potenciālajiem projektu iesniedzējiem, *EURAXESS* portāla Latvijā darbības nodrošināšanu, Latvijas dalības izvērtējumu programmā “Apvārsnis 2020”, ekspertīzes nodrošināšanu 1.1.1.2. pasākuma “Pēcdoktorantūras pētniecības atbalsts” projektu atlasē, programmas “Apvārsnis 2020” apakšprogrammu konkursos iesniegta un virs kvalitātes sliekšņa novērtēta projekta sagatavošanas finansēšana, Latvijas dalības nodrošināšanu *ERA-NET COFUND* projektu konsorcijos, un citas darbības atbilstoši noteikumu projekta 20. punktam.  Pirmās kārtas ietvaros VIAA projektā plānots sniegt atbalstu konsultāciju nodrošināšanai programmas „Apvārsnis 2020” potenciālajiem projektu iesniedzējiem, nodrošinot vienlīdzīgu pieeju informācijai par programmas “Apvārsnis 2020” konkursiem, projektu izstrādes nosacījumiem un citām iespējām sagatavot kvalitatīvus projektus visiem interesentiem, tai skaitā komersantiem, kas tostarp sadarbībā ar zinātniskajām institūcijām var īstenot ar saimniecisku darbību nesaistītus efektīvas sadarbības projektus, tādējādi plānots sniegt atbalstu plašai mērķa grupai, potenciālos projektu iesniedzējus nediskriminējot pēc juridiskā statusa.  Ievērojot, ka darbības programmā “Izaugsme un nodarbinātība” 1.1.1.5. pasākuma ietvaros plānotais iznākuma rādītājs ietver arī atbalstu programmā *Baltic Bonus* iesniegtiem projektiem un to, ka valsts budžeta finansējums nav pietiekams, lai atbalstītu visu programmas “Apvārsnis 2020” apakšprogrammu ietvaros iesniegto un virs kvalitātes sliekšņa novērtēto projektu izstrādes izmaksas, kā arī programmas *Baltic Bonus* mērķi, kas akcentē īpašu atbalstu tiem projektiem, kur projektā piedalās dalībnieks no Lietuvas vai Igaunijas, vai Lietuvas un Igaunijas, - 1.1.1.5. pasākuma pirmās kārtas ietvaros paredzēts iekļaut *Baltic Bonus* programmas principus, *ex-post* finansējot programmas “Apvārsnis 2020” ietvaros iesniegtu un virs kvalitātes sliekšņa novērtētu projektu sagatavošanu, tostarp nodrošinot nepārklāšanos ar otrās kārtas ietvaros īstenoto projektu atbalstāmajām darbībām un attiecināmajām izmaksām. Tādējādi tiks sniegs atbalsts arī tām institūcijām, kas nav otrās kārtas finansējuma saņēmēji. Programmas “Apvārsnis 2020” un ES 9. Ietvara programmas projekta iesnieguma sagatavošanas izmaksu apmēra noteikšanai plānots izstrādāt vienas vienības izmaksu metodiku (2017. gada 4. ceturksnī).  Lai nodrošinātu vienotu pieeju 1.1.1.5. pasākuma atlases kārtās un varētu piemērot vienas vienības izmaksu principus, paredzēts, ka pirmās kārtas ietvaros zinātniskā institūcija, kas reģistrēta Zinātnisko institūciju reģistrā un Latvijas Republikas Uzņēmumu reģistrā reģistrēts sīkais (mikro), mazais vai vidējais komersants var saņemt atbalstu par programmas “Apvārsnis 2020” un ES 9. Ietvara programmas konkursos iesniegta un virs kvalitātes sliekšņa novērtēta projekta izstrādi, ja projekta iesniedzējs par konkrētā projekta izstrādi iepriekš nav saņēmis Eiropas strukturālo un investīciju fondu vai valsts budžeta finansējumu un ERAF finansējumu konkrētā projekta izstrādei otrās kārtas ietvaros.  Lai nodrošinātu efektīvāku programmas *ERA-NET COFUND* administrēšanu un pilnveidotu ieviešanu, minētās programmas nodrošināšanu pirmās kārtas ietvaros veic VIAA, kas vienlaikus ir arī attiecīgā *ERA-NET COFUND* aktivitātes projekta konsorcija dalībnieks un finansējošā iestāde Latvijā. Ņemot vērā VIAA līdzšinējo pieredzi un deleģēto funkciju[[7]](#footnote-7) finansēt un administrēt nacionālās pētījumu programmas, iesaistoties projektu konkursu īstenošanā - projektu konkursa nosacījumu izstrādē, projektu konkursa organizēšanā, projektu pieteikumu izvērtēšanā, projektu ieviešanas uzraudzībā. *ERA-NET COFUND* aktivitātes projektu īstenošana izvēlēta pamatojoties uz to, ka *ERA-NET COFUND* aktivitātes ieviešanas mehānisms sniedz iespēju VIAA ņemt tiešu dalību konkrētos *ERA-NET COFUND* konsorcijos kā finansējošajai iestādei, paplašinot nacionālo dalību *ERA-NET COFUND* konsorcijos.  1.1.1.5. pasākuma ietvaros laika posmā no 2017. gada plānots atbalsts ekspertīzes nodrošināšanai 1.1.1.2. pasākuma “Pēcdoktorantūras pētniecības atbalsts” (turpmāk - 1.1.1.2. pasākums) projektu atlasē. 1.1.1.2. pasākuma budžetā ieplānots šo ekspertu darbs 2016. gadā, lai nodrošinātu 1.1.1.2. pasākuma īstenošanas un pētniecības projektu vērtēšanas nepārtrauktību, attiecīgi 1.1.1.5. pasākuma ietvaros ieplānota tālākā ekspertu darbība. Ievērojot pienākumu periodiskumu, eksperti tiks nodarbināti nepilnu darba laiku – indikatīvi – 0,3 slodzē. Ekspertu pamata pienākumi saistīti ar informācijas apkopošanu par tām zinātniskajām institūcijām un augstākās izglītības iestādēm, ar kurām Latvijas zinātniskajām institūcijām ir līdzšinēja sadarbība pētniecībā vai radniecīgi pētījumu virzieni un ārvalstu zinātniskajām institūcijām un augstākās izglītības institūcijām, ar ko Latvijai ir Starpvaldību līgumi un to izpildprogrammas zinātnes jomā; nodrošināt metodoloģisko atbalstu un padziļinātas konsultācijas pētniecības pieteikumu iesniedzējiem; veikt EK ekspertu datu bāzē iekļauto ekspertu atlasi pētniecības pieteikumu zinātniskai vērtēšanai; piedalīties pētniecības pieteikumu iesniedzēju saturisko atskaišu izvērtēšanā, grozījumu izvērtēšanā, sagatavot nepieciešamos pārskatus un veikt datu analīzi.  Nacionālā kontaktpunkta informatīvās un konsultatīvās ekspertīzes paplašināšanai un darbības efektivitātes uzlabošanas nolūkos pirmās kārtas projekta ietvaros plānots piesaistīt arī atbilstošas kvalifikācijas ekspertus mācību pakalpojumu nodrošināšanai par specifiskiem un aktuāliem jautājumiem, kas saistīti ar programmas “Apvārsnis 2020” projektu iesniegumu izstrādi. Ekspertu piesaistē primāri tiks ņemta vērā ekspertu pieredze un profesionālā kvalifikācija, kā arī zināšanas par ES ietvarprogrammu projektu pieteikumu sagatavošanas dažādiem aspektiem (piemēram, juridiskajiem jautājumiem), kā arī pieredze mācību semināru vadīšanā.  Projektu vērtēšanas kritēriji paredz, ka:   * Izglītības un zinātnes ministrija kā projekta iesniedzējs sagatavo un sadarbības iestādē iesniedz:   + 1. rīcības plānu dalībai Kopējās programmēšanas iniciatīvās;     2. starptautiskās sadarbības stiprināšanas komunikācijas pasākumu plānu; * Valsts izglītības attīstības aģentūra kā projekta iesniedzējs sagatavo un sadarbības iestādē iesniedz:  1. Nacionālā kontaktpunkta darbības paplašināšanas un efektivitātes paaugstināšanas īstenošanas plānu; 2. dalības plānu indikatīvajos *ERA-NET* *COFUND* aktivitātes projektos; 3. nolikumu, kas nosaka pirmā atlases konkursa atbalsta piešķiršanas kārtību programmas “Apvārsnis 2020” apakšprogrammu konkursos iesniegtu un virs kvalitātes sliekšņa novērtētu projektu sagatavošanas finansēšanai.   Pirmās kārtas ietvaros līdz 2023. gada 31. decembrim ir sasniedzami šādi rādītāji:   * uzraudzības rādītājs: Eiropas Reģionālās attīstības fonda atbalstīti un virs kvalitātes sliekšņa novērtēti programmas “Apvārsnis 2020” un ES 9. Ietvara programmas ietvaros iesniegti projekti, tajā skaitā:  1. vismaz 10 Eiropas Reģionālās attīstības fonda atbalstīti un finansēti projekti Kopējās programmēšanas iniciatīvās; 2. vismaz 10 Eiropas Reģionālās attīstības fonda atbalstīti un finansēti projekti *ERA-NET* *COFUND* projektu ietvaros; 3. atbalstīta vismaz 65 programmas “Apvārsnis 2020” apakšprogrammu un ES 9. Ietvara programmas konkursos iesniegtu un virs kvalitātes sliekšņa novērtētu projektu sagatavošanas finansēšana periodā no 2014. gada indikatīvi līdz 2023. gadam (ja pieejams finansējums);  * specifiskie iznākuma rādītāji:  1. nodrošināta dalība piecās Kopējās programmēšanas iniciatīvās; 2. nodrošināta Pasaules Latviešu zinātnieku kongresa norise Latvijā 2018. gadā; 3. īstenots Nacionālā kontaktpunkta darbības efektivitātes paaugstināšanas plāns atbalstam dalībai programmā “Apvārsnis 2020” un ES 9. Ietvara programmā.   Finansējuma saņēmējs pirmās kārtas projektu īsteno ne ilgāk kā līdz 2023. gada 30. novembrim.  **Otro kārtu** īsteno ierobežotas projektu iesniegumu atlases veidā.  Otrās kārtas ietvaros kā projekta iesniedzējs (finansējuma saņēmējs) plānotas attiecīgo nozaru Latvijas vadošās 18 zinātniskās institūcijas, kurās tostarp tiek plānoti ES struktūrfondu 2014.–2020. gada plānošanas perioda ieguldījumi pētniecības un STEM (*Science, Technology, Engineering and Mathematics* – zinātne, tehnoloģijas, inženierzinātnes, matemātika), tajā skaitā medicīnas un radošās industrijas augstākās izglītības studiju programmu infrastruktūrā.  Otrās kārtas projektu atlases īstenošanai plānotais kopējais attiecināmais finansējums ir 6 617 100  *euro*, ko veido Eiropas Reģionālās attīstības fonda finansējums 5 624 535 *euro* un valsts budžeta līdzfinansējums 992 565 *euro.*  Otrās kārtas ietvaros projekta iesniedzējs var īstenot ar saimniecisku darbību nesaistītu projektu.  Projekta iesniedzējs (finansējuma saņēmējs) otrās kārtas ietvaros īsteno pasākumus programmas “Apvārsnis 2020” starptautiskās sadarbības projektu pētniecības un attīstības jomā snieguma palielināšanai, kas ietver tīklošanās, mācību un mobilitātes pasākumus, lai iesaistītos starptautiskos konsorcijos un programmas “Apvārsnis 2020” projektos un ES 9. Ietvara programmā, dalību Eiropas Komisijas Kopīgo pētījumu centra organizētajos atbalsta pasākumos un dalību starptautiskās zinātniskās konferencēs, programmas “Apvārsnis 2020” un ES 9. Ietvara programmas projektu iesniegumu sagatavošanu, starptautisku zinātnisko konferenču organizēšanu Latvijā, dalības nodrošināšanu *ERIC* konsorcijos, Eiropas Kodolpētniecības organizācijas Latvijas Nacionālā kontaktpunkta rīcības plāna īstenošanu un citus pasākumus atbilstoši noteikumu projekta 44. punktā noteiktajam.  Otrās kārtas ietvaros projektu iesniedzēji noteikumu projekta 44.1 un 44.2. apakšpunktā noteiktajām darbībām (tai skaitā projekta vadībai, ciktāl tas attiecināms uz noteikumu projekta 44.1 un 44.2. apakšpunktā noteiktajām atbalstāmajām darbībām) plāno projekta īstenošanu pa posmiem. Pirmā posma īstenošanai noteikumu projekta 44.1 un 44.2. apakšpunktā noteiktajām darbībām pieejams finansējums 93,9 procentu apmērā no projekta iesniedzējam kopējā pieejamā finansējuma, atbilstoši noteikumu projekta 2. pielikumā noteiktajai publiskā finansējuma sadalījuma metodikai. Savukārt 6,1 procents no projekta iesniedzējiem aprēķinātā publiskā finansējuma ietver otrās kārtas projektu snieguma rezerves finansējumā. Lēmumu par snieguma fonda finansējuma pārdali otrās kārtas finansējuma saņēmējiem pieņem Izglītības un zinātnes ministrija pēc EK lēmuma par snieguma ietvara izpildi (snieguma fonda finansējums būs pieejams indikatīvi 2019. gada septembrī) un pēc 2020. gada 1. aprīļa, balstoties uz finansējuma saņēmēju sasniegtajiem starptautiskās sadarbības rezultātiem attiecīgā periodā, ja Izglītības un zinātnes ministrija pēc EK lēmuma par snieguma ietvara izpildi ierosinās palielināt otrajai kārtai pieejamo attiecināmo finansējumu. Snieguma fonda finansējuma sadales rādītāju noteikšanai tiks ņemti vērā zinātniskās institūcijas snieguma dati, kas pieejami zinātniskās darbības bāzes finansējuma aprēķina veidlapā, vai nepieciešamības gadījumā iztrūkstošā informācija tiks pieprasīta otrās kārtas finansējuma saņēmējiem. Snieguma fonda finansējuma sadales rādītāju noteikšanai tiks ņemti vērā šādi parametri:   1. piesaistītais starptautisko projektu finansējuma apmērs; 2. programmā “Apvārsnis 2020” īstenoto projektu darbību raksturs (pētniecības, attīstības vai inovāciju vai sadarbības un tīklošanās projekti), kā arī zinātniskās institūcijas dalību projektos sadalījuma attiecība - kā projekta koordinatoram vai projekta sadarbības partnerim; 3. zinātniskās institūcijas individuālā starptautiskās sadarbības snieguma dinamika.   Projektu vērtēšanas kritēriji paredz, ka zinātniskās institūcijas izstrādā un sadarbības iestādē iesniedz projekta iesniegumu un šādus dokumentus:   * 1. plānu dalībai programmas “Apvārsnis 2020” konkursos un citās pētniecības un inovācijas atbalsta programmās un tehnoloģiju ierosmēs;   2. zinātniskās institūcijas iekšējo kārtību starptautiskās sadarbības, tostarp pētniecības mobilitātes un dalības programmas “Apvārsnis 2020” konkursos un citās pētniecības un inovācijas atbalsta programmās un tehnoloģiju ierosmēs, atbalsta pasākumu finansēšanai;   3. *ERIC* konsorcija Latvijas Nacionālās partnerības plānu nacionālā konsorcija izveidei un darbībai (ja attiecināms);   4. Eiropas Kodolpētniecības organizācijas (CERN) Latvijas Nacionālā kontaktpunkta rīcības plānu (ja attiecināms);   5. rīcības plānu sadarbības nodrošināšanai kvantu skaitļošanas jomā ar Kvantu programmatūras pētniecības centru (Nīderlande) un Parīzes Kvantu skaitļošanas centru (Francija) (ja attiecināms);   6. sadarbības līgumu (ja attiecināms).   Projekta iesniedzējs (finansējuma saņēmējs) otrajā kārtā atbalstāmās darbības īsteno atbilstoši attiecīgās zinātniskās institūcijas izstrādātajai un apstiprinātajai iekšējai kārtībai starptautiskās sadarbības, tostarp pētniecības mobilitātes un dalības programmas “Apvārsnis 2020” konkursos un citās pētniecības un inovācijas atbalsta programmās un tehnoloģiju ierosmēs, atbalsta pasākumu finansēšanai. Programmas “Apvārsnis 2020” projekta iesnieguma sagatavošanas izmaksu apmēra noteikšanai Izglītības un zinātnes ministrija plāno izstrādāt vienas vienības izmaksu metodiku, vienlaikus izmaksu ierobežojumi projekta iesnieguma sagatavošanai noteikti noteikumu projekta 47.2. un 47.3.apakšpunktā.  Zinātniskā institūcija, kas ir finansējuma saņēmējs otrās kārtas ietvaros, var saņemt atbalstu (vienas vienības izmaksu veidā vai līdz vienas vienības izmaksu metodikas izstrādei (2017. gada 4. ceturksnī) un saskaņošanai ar vadošo iestādi – pēc faktiskajām izmaksām, bet nepārsniedzot 9000 *euro*, ja projekta iesniedzējs ir programmas “Apvārsnis 2020” projekta iesnieguma koordinators un nepārsniedzot 6000 *euro*, ja projekta iesniedzējs ir programmas “Apvārsnis 2020” projekta iesnieguma partneris) par tādu projektu izstrādi, kas iesniegts programmas “Apvārsnis 2020” apakšprogrammas konkursā un saņēmis virssliekšņa novērtējumu, bet par konkrētā projekta izstrādi iepriekš nav saņēmis Eiropas strukturālo un investīciju fondu vai valsts budžeta finansējumu. Programmas “Apvārsnis 2020” un ES 9. Ietvara programmas starptautiskās sadarbības projektu pētniecības un attīstības jomā snieguma palielināšanai projekta iesniedzējs veic programmas “Apvārsnis 2020” un ES 9. Ietvara programmas projektu iesniegumu sagatavošanu, tai skaitā var doties komandējumos un darba braucienos pie potenciālajiem projekta partneriem uz projekta plānošanas sanāksmēm, organizēt darba seminārus Latvijā un piesaistīt ārējos ekspertus projekta sagatavošanai, kā arī apmeklēt tīklošanās, mācību un mobilitātes pasākumus, kas vērsti uz iesaisti starptautiskos konsorcijos un attiecīgi programmas “Apvārsnis 2020” un ES 9. Ietvara programmas projektos, tai skaitā programmas “Apvārsnis 2020” un ES 9. Ietvara programmas ietvaros organizētajās partnerības biržās un informācijas dienās, Eiropas Komisijas Kopīgo pētījumu centra organizētajos atbalsta pasākumos un starptautiskās zinātniskās konferencēs.  Otrās kārtas ietvaros līdz 2023. gada 31. decembrim ir sasniedzami šādi rādītāji:   1. uzraudzības rādītājs – Eiropas Reģionālās attīstības fonda atbalstīti un virs kvalitātes sliekšņa novērtēti ne mazāk kā 458 programmas “Apvārsnis 2020” un ES 9. Ietvara programmas ietvaros iesniegti projekti, kura sadalījums pa projektu iesniedzējiem noteikts noteikumu projekta 41. punktā; 2. specifiskais iznākuma rādītājs – īstenots Latvijas Nacionālās partnerības plāns dalībai astoņos *ERIC* konsorcijos; 3. specifiskais iznākuma rādītājs – īstenots Eiropas Kodolpētniecības organizācijas (CERN) Latvijas Nacionālā kontaktpunkta rīcības plāns; 4. specifiskais iznākuma rādītājs – īstenots rīcības plāns sadarbības nodrošināšanai kvantu skaitļošanas jomā starp šo noteikumu 35.9. apakšpunktā noteikto projekta iesniedzēju, Kvantu programmatūras pētniecības centru (Nīderlande) un Parīzes Kvantu skaitļošanas centru (Francija).   Finansējuma saņēmējs ar saimniecisku darbību nesaistītu projektu īsteno ne ilgāk kā līdz 2022. gada 31. decembrim.  **Trešo kārtu** īsteno atklātas projektu iesniegumu atlases veidā.  Projekta iesniedzējs ir zinātniskā institūcija, kas trešās kārtas ietvaros iesniedz vienu vai vairākus projektu iesniegumus un Marijas Sklodovskas-Kirī apakšprogrammas Eiropas Zinātnieku Nakts (*European Researchers’ Night*) projekta ietvaros – arī tiešā pārvaldes iestāde. Ņemot vērā, ka programmas “Apvārsnis 2020” Eiropas Zinātnieku Nakts (*European Researchers’ Night*) projekta ieviešanas nosacījumi pieļauj projekta koordinatoram būt ne tikai zinātniskajai institūcijai, bet arī institūcijai, kura ir nacionāla līmeņa zinātnes pārstāvoša institūcija vai zinātnes centrs. Saskaņā ar līdzšinējo praksi projekta koordinatora funkcijas Latvijā ir uzņēmusies Valsts izglītības attīstības aģentūra, kā partnerus piesaistot lielākas Latvijas zinātniskās institūcijas.  Trešās kārtas projektu atlases īstenošanai plānotais kopējais attiecināmais finansējums ir 9 300 000 *euro*, ko veido Eiropas Reģionālās attīstības fonda finansējums 7 905 000 *euro* un valsts budžeta līdzfinansējums 1 395 000 *euro*.  Trešās kārtas ietvaros projekta iesniedzējs var īstenot ar saimniecisku darbību nesaistītu projektu vai ar saimniecisku darbību saistītu projektu.  Trešās kārtas ietvaros atbalsts paredzēts programmas “Apvārsnis 2020” virs kvalitātes sliekšņa novērtētu, bet finansējumu nesaņēmušu Latvijas zinātnisko institūciju projektu vai to daļu finansēšanai noteikumu projektā noteiktās apakšprogrammās.  Trešās kārtas atlasi plānots organizēt atklātas projektu iesniegumu atlases veidā, atbalstu piešķirot konkrētajā programmas “Apvārsnis 2020” apakšprogrammā iesniegta projekta īstenošanai vai līdzfinansēšanai, nevērtējot projekta iesnieguma zinātnisko kvalitāti, bet finansējumu piešķirot projektiem to iesniegšanas secībā, kamēr pieejams finansējums.  Projektu vērtēšanas kritēriji paredz, ka projekta iesniedzējs sadarbības iestādē iesniedz projekta iesnieguma kopiju, kas izstrādāts un iesniegts kādā no noteikumu projekta 53. punktā noteiktajām programmas “Apvārsnis 2020” apakšprogrammām un saņēmis virs kvalitātes sliekšņa novērtējumu (EK izsniegts dokuments, kas apliecina, ka projekta pieteikumam ir veikts projekta kvalitātes izvērtējums un tas ir pārvarējis noteikto kvalitātes slieksni programmas “Apvārsnis 2020” projektu pieteikumu vērtēšanā vai EK izsniegts Izcilības zīmoga sertifikāts (*Seal of Excellence*), ja konkrētajai programmas “Apvārsnis 2020” apakšprogrammai EK īsteno Izcilības zīmoga sertifikāta piešķiršanas iniciatīvu) vai kopuzņēmuma ECSEL ietvaros īstenošanai apstiprināta projekta no Eiropas strukturālajiem un investīciju fondiem finansējamas darba paketes kopiju.  Lai mazinātu administratīvo slogu, trešās kārtas projektu pieteikumu vērtēšanas sistēma paredz veikt projekta vērtēšanu atbilstoši vienotajiem un specifiskajiem atbilstības kritērijiem, atkārtoti neveicot projekta kvalitātes vērtējumu un pieņemot to projekta pieteikuma kvalitātes vērtējumu, kas tika veikts programmas “Apvārsnis 2020” konkursa ietvaros. Projektu pieteikumu uzraudzības procedūras tiks nodrošinātas saskaņā ar ES struktūrfondu uzraudzības sistēmas darbības pamatprincipiem un kārtību.  Lai nodrošinātu projektu kvalitātes uzraudzību, tiks veikta 1.1.1.5. pasākuma trešās kārtas ietvaros īstenoto projektu (izņemot Kopējās tehnoloģiju ierosmes ECSEL kopuzņēmuma ietvaros atbalstītu projektu no Eiropas strukturālajiem un investīciju fondiem finansējamas darba paketes īstenošanas atbalsta (turpmāk – ECSEL kopuzņēmuma projekts) gadījumā, gadījumos, kad šiem ECSEL kopuzņēmumu projektiem kvalitātes uzraudzību nodrošina ECSEL kopuzņēmums) vidusposma un noslēguma rezultātu izvērtēšana. Izvērtēšanu veiks EK zinātnisko ekspertu datubāzē iekļauti eksperti. Ekspertus izvēlas, izmantojot šādus atlases kritērijus:   * ekspertam ir doktora zinātniskais grāds; * eksperta zinātniskā kvalifikācija atbilst konkrētā projekta iesnieguma zinātnes nozares apakšnozarei; * ekspertam ir atbilstoša profesionālā pieredze un kompetence.   Saskaņā ar Publisko iepirkumu likumu, par ekspertiem, kuri ir iekļauti EK zinātnisko ekspertu datubāzē, nav jāveic iepirkums. Minētā eksperta izraudzīšanās procesa gaitā tiks nodrošināts, ka atlīdzība ekspertiem netiek pārkompensēta, tādējādi ekspertiem nesaņemot komercdarbības atbalstu. Lai to nodrošinātu, sadarbības iestāde nosaka ekspertu atalgojumu atbilstoši faktiskajai šādu pakalpojumu tirgus cenai, ņemot vērā projekta apjomu un sarežģītības pakāpi.  Finansējuma saņēmējs trešās kārtas projektu īsteno ne ilgāk kā līdz 2023. gada 30. novembrim.  Finansējumu 1.1.1.5. pasākuma trešās kārtas ietvaros sniedz saskaņā ar Eiropas Komisijas 2014. gada 17. jūnija Regulā (ES) Nr. [651/2014](http://eur-lex.europa.eu/eli/reg/2014/651?locale=LV), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (ES Oficiālais Vēstnesis, 2014. gada 26. jūnijs, Nr. L 187), (turpmāk – Regula Nr. [651/2014](http://eur-lex.europa.eu/eli/reg/2014/651?locale=LV)) noteikto.  1.1.1.5. pasākuma ietvaros ir sasniedzami šādi uzraudzības rādītāji:  1. iznākuma rādītājs līdz 2018. gada 31. decembrim – virs kvalitātes sliekšņa novērtēto un Eiropas Reģionālās attīstības fonda atbalstīto programmas “Apvārsnis 2020” projektu pieteikumu skaits, tai skaitā *Baltic Bonus* programmas ietvaros – 154  2. finanšu rādītājs līdz 2018. gada 31. decembrim – sertificēti izdevumi 4 809 228 *euro* apmērā;  3. iznākuma rādītājs līdz 2023. gada 31. decembrim – virs kvalitātes sliekšņa novērtēto un Eiropas Reģionālās attīstības fonda atbalstīto programmas “Apvārsnis 2020” un ES 9. Ietvara programmas projektu pieteikumu skaits, tai skaitā *Baltic Bonus* programmas ietvaros – 1029;  4. rezultāta rādītāji, kas sasniedzami līdz 2023. gada 31. decembrim darbības programmas “Izaugsme un nodarbinātība” prioritārā virziena “Pētniecība, tehnoloģiju attīstība un inovācijas” 1.1.1. specifiskā atbalsta mērķa “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” koprezultātā:  4.1. vidējais zinātnisko publikāciju skaits uz vienu zinātniskā personāla pilna darba laika ekvivalentu gadā – 0,48;  4.2. valsts un augstākās izglītības sektora piesaistītais ārējais finansējums zinātniski pētnieciskajam darbam – 160 600 000 *euro*.  Izglītības un zinātnes ministrija izstrādāja pieteikumu par grozījumiem 1.1.1.5. pasākuma iznākuma rādītāja *“virs kvalitātes sliekšņa novērtēto un Eiropas Reģionālās attīstības fonda atbalstīto programmas “Apvārsnis 2020” projektu pieteikumu skaits, tai skaitā Baltic Bonus iniciatīvas ietvaros”* vērtībā. Nepieciešamība samazināt iznākuma rādītāja plānoto vērtību 2023. gadā ir pamatojama ar Komisijas Īstenošanas Regulas (ES) Nr. 215/2014 5. panta 6. punktā un Eiropas Parlamenta un Padomes 2013. gada 17. decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk – Regula Nr.1303/2013) II pielikuma 5. punktā minēto attiecībā par nepareiziem pieņēmumiem un sociālekonomisko situāciju nozarē, kā rezultātā plānotā vērtība ir noteikta pārāk augsta. Sociālekonomisko apstākļu rezultātā mainījušies iznākuma rādītāja sasniegšanu ietekmējošie faktori, tādi kā pieņēmums par zinātnes jomai plānotā valsts budžeta finansējuma apmēra pieaugumu un ar to saistīto zinātniskajās institūcijās nodarbinātā zinātniskā personāla skaitu attiecīgajā laika periodā. Vienlaikus diskusiju rezultātā ar nozari pārstāvošajām zinātniskajām un augstākās izglītības institūcijām, izstrādājot 1.1.1.5. pasākuma sākotnējo novērtējumu un atbalsta nosacījumus, nonākts pie secinājuma, ka plānotā iznākuma rādītāja vērtība noteikta nesamērīgi augsta. Minētie grozījumi apstiprināti ar Ministru kabineta 2017.gada 29.marta rīkojumu Nr.160 “Grozījumi Eiropas Savienības struktūrfondu un Kohēzijas fonda 2014.-2020. gada plānošanas perioda darbības programmā “Izaugsme un nodarbinātība”” un iesniegti EK. Izstrādātajā noteikumu projektā ir iekļautas darbības programmā “Izaugsme un nodarbinātība” noteiktās rādītāju vērtības. Katram finansējuma saņēmējam sasniedzamo rādītāju vērtības noteiktas noteikumu projekta nodaļā par attiecīgās atlases kārtas īstenošanu.  Ievērojot, ka programmas “Apvārsnis 2020” normatīvais regulējums paredz, ka programma ir uzsākta sākot ar 2014. gada 1. janvāri un tiek īstenota līdz 2020.gadam, un ievērojot to, ka 1.1.1.5. pasākumu plānots īstenot līdz 2023. gadam, lai nodrošinātu 1.1.1.5. pasākumā plānoto darbību un finansējuma nepārtrauktību, kā arī sasniedzamo uzraudzības rādītāju sasniegšanu, 1.1.1.5. pasākuma nosacījumu ieviešanu plānots secīgi papildināt ar ES 9. Ietvara programmas īstenošanu.  Ņemot vērā to, ka uz šo brīdi visi programmas “Apvārsnis 2020” un 9. Ietvara programmas ieviešanas nosacījumi, tai skaitā apakšprogrammu konkursu tematiskie bloki un to izsludināšanas termiņi vēl nav precīzi zināmi, projektu sagatavošanā un īstenošanā nozīmīga loma ir efektīvai savstarpējai sadarbībai un informācijas apmaiņai starp Nacionālo kontaktpunktu un zinātniskajām institūcijām, lai iespējami savlaicīgi būtu pieejama aktuālākā informācija par programmu uzsaukumiem un zinātniskās institūcijas varētu plānot mērķtiecīgu programmas “Apvārsnis 2020” un 9. Ietvara programmas projektu pieteikumu sagatavošanu un nodrošināt 1.1.1.5. pasākuma ietvaros plānoto iznākuma rādītāju sasniegšanu.  Lai nodrošinātu dubultfinansējuma kontroli, pasākuma ietvaros sadarbības iestāde un VIAA īstenos abpusēju sadarbību, nodrošinot nepieciešamās informācijas apmaiņu.  1.1.1.5. pasākuma ietvaros finansējuma saņēmējs iesniedz un sadarbības iestāde uzkrāj datus par MK noteikumu 17., 41. un 59. punktā noteiktajiem uzraudzības rādītājiem. Datus par MK noteikumu 17.1.1., 17.2.1., 17.3. un 41.1.apakšpunktā un 59. punktā noteiktajiem rādītājiem sadarbības iestāde uzkrāj saimniecisko darbību statistiskās klasifikācijas NACE 2.red 2 zīmju un Ekonomiskās sadarbības un attīstības organizācijas izstrādātās Frascati rokasgrāmatas[[8]](#footnote-8) “Norādījumi par pētniecības un eksperimentālās izstrādes attīstības datu vākšanu un paziņošanu” zinātņu nozaru un apakšnozaru klasifikācijas griezumā.  Saskaņā ar MK noteikumos noteikto 1.1.1.5. pasākuma pirmās un otrās kārtas ietvaros ar saimniecisku darbību nesaistīta projekta īstenošanai atsevišķas atbalstāmās darbības ir attiecināmas sākot ar 2014. gada 1. janvāri, ņemot vērā, ka programmas “Apvārsnis 2020” normatīvais regulējums paredz, ka programma ir uzsākta sākot ar 2014. gada 1. janvāri, un trešās kārtas ietvaros atbalsts paredzēts programmas “Apvārsnis 2020” virs kvalitātes sliekšņa novērtētu, bet finansējumu nesaņēmušu projektu vai to daļu finansēšanai, kas, sākot ar 2015. gada 1. janvāri, ir iesniegti noteiktās apakšprogrammās, ievērojot ES struktūrfondu un Kohēzijas fonda 2014.–2020. gada plānošanas perioda pētniecības, tehnoloģiju attīstības un inovāciju prioritārā virziena apakškomitejas 2016. gada 15. decembra sēdē panākto vienošanos[[9]](#footnote-9). Lai veicinātu ES struktūrfondu finansējuma apguvi, atsevišķu 1.1.1.5. pasākuma ietvaros īstenoto darbību īstenošana, saskaņā ar MK noteikumos noteikto, ir attiecināma no 2017. gada 1. janvāra.  1.1.1.5. pasākuma ietvaros plānotās darbības papildinās līdz šim veiktos ieguldījumus 2007.– 2013. gada plānošanas perioda 2.1.1.2. aktivitātes projektu ietvaros. Vienlaikus 1.1.1.5. pasākuma ietvaros plānotās ERAF investīcijas nodrošina papildinātību ar vairākiem 1.1.1. specifiskā atbalsta mērķa pasākumiem, kuru primārā mērķa grupa ir zinātniskās institūcijas, kā arī vairākiem specifiskā atbalsta mērķiem, kuros plānoti ieguldījumi augstākās izglītības kvalitātes un efektivitātes celšanā un augstākās izglītības iestāžu konkurētspējas sekmēšanā, papildus nodrošinās ES fondu ieguldījumu pētniecībā programmu veidošanas un īstenošanas principus, tai skaitā uzņēmējdarbības atklājuma principu. Tieša sinerģija identificējama ar šādiem ES fondu atbalsta instrumentiem:  - darbības programmas “Izaugsme un nodarbinātība” prioritārā virziena “Pētniecība, tehnoloģiju attīstība un inovācijas” 1.1.1. specifiskā atbalsta mērķa “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.4. pasākuma “P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana” ietvaros plānotajām investīcijām zinātnisko institūciju pētniecības un attīstības infrastruktūras modernizēšanā;  - darbības programmas “Izaugsme un nodarbinātība” prioritārā virziena “Pētniecība, tehnoloģiju attīstība un inovācijas” 1.1.1. specifiskā atbalsta mērķa “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.1. pasākumu “Praktiskas ievirzes pētījumi” un 1.1.1.2. pasākumu;  - 8.2.3. specifisko atbalsta mērķi “Nodrošināt labāku pārvaldību augstākās izglītības institūcijās”, kura ietvaros plānotās investīcijas pamatā fokusējas uz augstākās izglītības iestāžu iekšējās pārvaldības procedūru un sistēmu kvalitātes sekmēšanu. Ar līdzīgu ietekmes loģiku vērtējami arī 8.2.1. specifiskā atbalsta mērķa “Samazināt studiju programmu fragmentāciju un stiprināt resursu koplietošanu” (turpmāk – 8.2.1. SAM) un 8.2.2. specifiskā atbalsta mērķa “Stiprināt augstākās izglītības institūciju akadēmisko personālu stratēģiskās specializācijas jomās” (turpmāk – 8.2.2. SAM), kur 1.1.1.5. pasākuma ietvaros zinātnisko institūciju attīstītie starptautiskās sadarbības tīkli var sniegt pienesumu gan kopīgu doktorantūras studiju programmu, gan studiju programmu ES valodās izstrādē (8.2.1. SAM ietvaros plānotās investīcijas), gan ārvalstu pasniedzēju piesaistei darbam augstākās izglītības institūcijās (8.2.2. SAM).  Vienlaikus 1.1.1.5. pasākumā tiks nodrošināta demarkācija ar 1.2.1.2. pasākumā plānotajām darbībām, kur tiek plānoti tēla veidošanas pasākumi ārvalstīs par inovāciju jomu Latvijā nacionālā un institucionālā līmenī, starp abiem pasākumiem indikatīvi iespējama darbību pārklāšanās. Apzinoties iepriekš minēto, IZM pirmās atlases kārtas ietvaros ir paredzējusi specifiskās atbilstības kritēriju, kas paredz projekta iesniegumā sniegt pamatojumu par projektā plānoto darbību papildinātību un nepārklāšanos ar valsts budžeta un cita publiskā finansējuma īstenotajām aktivitātēm. Vienlaikus norādām, ka 1.2.1.2. pasākuma ietvaros plānots īstenot informatīvu kampaņu par Latvijas inovāciju ekosistēmu, to piedāvātajām iespējām un veiksmes stāstiem, kamēr 1.1.1.5. pasākuma ietvaros komunikācijas kampaņa galvenokārt būs vērsta uz zinātnē balstītas augstākās izglītības popularizēšanu, mērķtiecīgas sadarbības nodrošināšanu ar Latvijas diasporu ārvalstīs un Latvijas un ārvalstu ekonomiskajām un diplomātiskajām pārstāvniecībām zinātnes jomā, kā rezultātā tiks nodrošināta pasākumā plānoto darbību demarkācija. Tāpēc abu pasākumu darbības ir veidotas kā savstarpēji papildinošas un pastiprinošas. Lai papildinātu 1.2.1.2. pasākuma ietvaros īstenoto zinātnes rezultātu popularizēšanas kampaņu 1.1.1.5. pasākuma ietvaros sagatavotais saturs tiks nodots arī Latvijas Investīciju attīstības aģentūras un tās pārstāvniecībām.  Darbības programmas “Izaugsme un nodarbinātība” 1.2.1. specifiskā atbalsta mērķa “Palielināt privātā sektora investīcijas P&A” 1.2.1.1. pasākumā “Atbalsts jaunu produktu un tehnoloģiju izstrādei kompetences centru ietvaros” (turpmāk - 1.2.1.1. pasākums) plānotās darbības un noteiktā mērķa grupa - sīkie (mikro), mazie, vidējie un lielie komersanti, kas attīsta produktus un tehnoloģijas viedās specializācijas jomās, kā arī pētniecības un zināšanu izplatīšanas organizācijas, atbalstu 1.2.1.1. pasākuma ietvaros saņems pētniecības projektu koordinācijai, tai skaitā sadarbības veicināšanai, informācijas un zināšanu kopīgošanai un tīklošanās un starptautiskas sadarbības veicināšanai, un Ekonomikas ministrija - sadarbības veicināšanai, lai iesaistītos starptautiskos pētniecības projektos. 1.1.1.5. pasākumā plānotās darbības būs papildinošas un galvenokārt vērstas uz zinātnisko institūciju atbalsta pasākumu nodrošināšanu, vienlaikus nodrošinot sinerģiju un demarkāciju ar Ekonomikas ministrijas pārziņā esošajos specifisko atbalsta mērķu pasākumos plānotajām aktivitātēm.  Darbības programmas “Izaugsme un nodarbinātība” 3.2.1. specifiskā atbalsta mērķa “Palielināt augstas pievienotās vērtības produktu un pakalpojumu eksporta proporciju” 3.2.1.2. pasākuma “Starptautiskās konkurētspējas veicināšana” (turpmāk - 3.2.1.2. pasākums) mērķis ir veicināt nozaru starptautisko konkurētspēju, atbalstot uzņēmējdarbību un ieiešanu ārvalstu tirgos, nodrošinot Latvijas ārvalstu ekonomisko pārstāvniecību darbību un attīstot Latvijas kā tūrisma galamērķa starptautisko konkurētspēju prioritārajos tūrisma sektoros (darījumu un pasākumu tūrisms, labsajūtas tūrisms). 3.2.1.2. pasākumā plānotās atbalstāmās darbības ir vērstas uz komersantu atpazīstamības un konkurētspējas veicināšanas pasākumiem. Savukārt 1.1.1.5. pasākumā plānotās darbības galvenokārt vērstas uz tādu starptautiskās sadarbības pasākumu nodrošināšanu, kuru rezultātā Latvijas zinātniskās institūcijas būtu spējīgas sagatavot vairāk kvalitatīvi novērtētus projektu pieteikumus, kas iesniegti programmas “Apvārsnis 2020” un ES 9. Ietvara programmas ietvaros, tādējādi kāpinot Latvijas dalību starptautiskās pētniecības un inovāciju programmās.  1.1.1.5. pasākumam ir netieša ietekme uz horizontālo principu „Vienlīdzīgas iespējas” un “Ilgtspējīga attīstība” (zaļā publiskā iepirkuma piemērošana) ievērošanu. Pirmās un otrās kārtas vērtēšanas kritēriju komplekts ir papildināts ar kvalitātes kritērijiem par horizontālām prioritātēm, kuru ietvaros, projekta iesniedzējam, sniedzot atbilstošu informāciju par šīs prioritātes principu ievērošanu un tās veicināšanu, būs iespēja iegūt papildu punktus katrā no noteiktajiem kvalitātes kritērijiem. 1.1.1.5. pasākuma pirmās un otrās kārtas finansējuma saņēmējs, veicot ieguldījumus starptautiskās sadarbības pasākumu attīstībā var ievērot horizontālā principa „Vienlīdzīgas iespējas” prasības un horizontālā principa “Ilgtspējīga attīstība” nodrošināšanā publiskajos iepirkumos var piemērot zaļā publiskā iepirkuma kritērijus (nav obligāta prasība) un uzkrāj datus par horizontālo principu piemērošanu (ja attiecināms). Horizontālā principa “Vienlīdzīgas iespējas” ieviešana paredzēta atbilstoši Labklājības ministrijas kā par horizontālo principu koordināciju atbildīgās iestādes izstrādātajai metodikai horizontālā principa “Vienlīdzīgas iespējas” īstenošanas uzraudzībai ES fondu 2014. – 2020. gada plānošanas periodā. Projekta īstenošanas laikā finansējuma saņēmējs informāciju par horizontālo principu ievērošanu iesniedz pēc fakta. | |
| 3. | Projekta izstrādē iesaistītās institūcijas | | SAM 1.1.1.5. pasākuma plānošanas un noteikumu projekta izstrādes ietvaros tiek iesaistītas ES fondu vadībā iesaistītās iestādes un sociālie partneri. | |
| 4. | Cita informācija | | SAM 1.1.1.5. pasākuma projekta iesniegumu vērtēšanas kritēriji ir izskatīti ES struktūrfondu un Kohēzijas fonda 2014.–2020. gada plānošanas perioda pētniecības, tehnoloģiju attīstības un inovāciju prioritārā virziena apakškomitejas 2016. gada 29. septembra un 15. decembra sēdē.  Lai izpildītu ar Ministru kabineta 2017. gada 14. marta protokollēmuma (protokols Nr.12 43.§) 3.1. apakšpunktā Izglītības un zinātnes ministrijai doto uzdevumu, noteikumu projektam ir pievienots protokollēmuma projekts, kur noteikts Izglītības un zinātnes ministrijai iesniegt Centrālajā finanšu un līgumu aģentūrā informāciju par 1.1.1.5. pasākuma pirmās un otrās projektu iesniegumu atlases kārtas ietvaros noteiktā katra plānotā projekta iesnieguma iesniegšanas termiņu un indikatīvo ikgadējo projekta naudas plūsmu, 10 darba dienu laikā no šo noteikumu spēkā stāšanās. | |
|  |  | |  | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | |
| 1. | | Sabiedrības mērķgrupas, kuras tiesiskais regulējums ietekmē vai varētu ietekmēt | | Tiesiskais regulējums ietekmē zinātniskās institūcijas, zinātnē un pētniecībā nodarbināto personālu, Nacionālo kontaktpunktu. |
| 2. | | Tiesiskā regulējuma ietekme uz tautsaimniecību un administratīvo slogu | | Noteikumu projekta tiesiskais regulējums ietekmēs starptautiskās sadarbības pasākumu attīstību un sniegs pozitīvu ietekmi pasākuma mērķa grupai (zinātniskajām institūcijām, Latvijas Republikas Uzņēmumu reģistrā reģistrētiem komersantiem, zinātniskajam personālam un Nacionālā kontaktpunkta kapacitātes stiprināšanai). 1.1.1.5. pasākumā tiek nodrošināta iespēja saņemt ERAF atbalstu programmas “Apvārsnis 2020” un ES 9. Ietvara programmas projektu iesniegumu sagatavošanai, starptautisku zinātnisko konferenču organizēšanai Latvijā, dalības nodrošināšanai *ERIC* konsorcijos, virs kvalitātes sliekšņa novērtētu, bet nefinansētu Latvijas zinātnisko institūciju iesniegtu projektu īstenošanai noteiktās programmas “Apvārsnis 2020” apakšprogrammās, kā arī Nacionālā kontaktpunkta darbības efektivitātes stiprināšanai un mācību pasākumu organizēšanai potenciālajiem programmas “Apvārsnis 2020” projektu pieteicējiem, tādējādi sekmējot zinātnisko institūciju atpazīstamību, sadarbības tīklu veidošanu, zinātnisko institūciju iekļaušanos Eiropas Pētniecības telpas un Eiropas Pētniecības infrastruktūru stratēģiskā foruma infrastruktūrā un starptautisko sadarbību pētniecības un tehnoloģiju jomā.  **Ietekme uz makroekonomisko vidi:**  1.1.1.5. pasākuma īstenošana netiešā veidā pozitīvi ietekmēs makroekonomisko vidi, jo pasākuma aktivitātes ir vērstas uz starptautiskās sadarbības tīklu attīstību, zinātnisko institūciju kapacitātes stiprināšanu, ārvalstu finansējuma piesaisti Latvijas pētniecības un inovāciju attīstības jomā, Latvijas zinātnieku prasmju attīstībai, kompetenta un prasmīga zinātniskā personāla skaita palielinājumu, cilvēkresursu atjaunotni un kvalificētu speciālistu skaita pieaugumu, sekmējot Latvijas zinātnes izcilības un starptautiskās konkurētspējas palielināšanos un veicinot tautsaimniecības attīstību valstī kopumā.  Pietiekams un kvalificēts cilvēkkapitāls un attīstīta zinātnisko institūciju starptautiskās sadarbības tīklu bāze ir viens no priekšnosacījumiem, lai izpildoties citiem labvēlīgiem apstākļiem, investīcijas pētniecībā un inovācijās būtu efektīvas un veicinātu valsts ekonomikas izaugsmi un attīstību.  **Ietekme uz administratīvajām procedūrām un to izmaksām:**  Kopumā sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | | Administratīvo izmaksu monetārs novērtējums | | **Administratīvās izmaksas:**  - ievietojot tīmekļa vietnē informāciju par piešķirto atbalstu: (darbaspēka atlīdzības vidējā likme \* laiks, kas nepieciešams informācijas ievietošanai tīmekļvietnē) \* (projekta īstenošanas personāla skaits, kas ievieto informāciju \* informācijas sniegšanas biežums visā projekta īstenošanas laikā) = (5,34\*0,5) \* (1\*35) = 2,67\*35 = 93,45 *euro*;  - ievietojot informāciju tīmekļa vietnē par 1.1.1.5. pasākuma finansējuma saņēmēja projekta īstenošanu: (darbaspēka atlīdzības vidējā likme \* laiks, kas nepieciešams informācijas ievietošanai tīmekļvietnē) \* (projekta īstenošanas personāla skaits, kas ievieto informāciju \* informācijas sniegšanas biežums visā projekta īstenošanas laikā) = (5,34\*0,5) \* (1\*24) = 2,67\*24 = 64,08 *euro*.  Administratīvo izmaksu monetārs novērtējums par ar datu uzkrāšanu/ievadīšanu, informācijas sagatavošanu un informācijas ievietošanu tīmekļa vietnē saistītajiem izdevumiem ir veikts indikatīvi.  Aprēķinam izmantots pieņēmums, ka informācijas sniegšanas un datu uzkrāšanas pienākumus veic darbinieki ar vidējo mēneša darba samaksu sabiedriskajā sektorā, kas 2015. gadā Latvijā bija 855 *euro* mēnesī (<http://www.csb.gov.lv/statistikas-temas/darba-samaksa-galvenie-raditaji-30270.html>), kam atbilst stundas samaksas likme 5,34 *euro*. |
| 4. | | Cita informācija | | Nav. |

|  |  |  |  |  |  |
| --- | --- | --- | --- | --- | --- |
| III. Tiesību akta projekta ietekme uz valsts budžetu un pašvaldību budžetiem | | | | | |
| **Rādītāji** | **2017.gads** | | Turpmākie trīs gadi (*euro*) | | |
| **2018.g.** | **2019.g.** | **2020.g.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2017.) gadu | izmaiņas, salīdzinot ar kārtējo (2017.) gadu | izmaiņas, salīdzinot ar kārtējo (2017.) gadu |
| 1 | 2 | 3 | 4 | 5 | 6 |
| 1.Budžeta ieņēmumi: | 0 | 0 | 5 533 973 | 5 533 973 | 5 533 973 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 5 533 973 | 5 533 973 | 5 533 973 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 6 510 557 | 6 510 557 | 6 510 557 |
| 2.1. valsts pamatbudžets | 0 | 0 | 6 510 557 | 6 510 557 | 6 510 557 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | -976 584 | -976 584 | -976 584 |
| 3.1. valsts pamatbudžets | 0 | 0 | -976 584 | -976 584 | -976 584 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 976 584 | 976 584 | 976 584 |
| 5. Precizēta finansiālā ietekme: | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | 1.1.1.5. pasākumam pieejamais kopējais attiecināmais finansējums ir 32 552 786 *euro*, tai skaitā Eiropas Reģionālās attīstības fonda finansējums 27 669 868 *euro* un valsts budžeta līdzfinansējums 4 882 918 *euro*.  Budžeta ieņēmumi ir finansējuma ERAF daļa 85% apmērā no 1.1.1.5. pasākuma finansējuma saņēmēja ar saimniecisko darbību nesaistītu projektu attiecināmām izmaksām.  Budžeta izdevumi ir kopējie 1.1.1.5. pasākuma finansējuma saņēmēja projekta ieviešanai nepieciešamie publiskā finansējuma (ERAF un valsts budžeta) līdzekļi attiecīgajā gadā 100 procentu apmērā no projekta kopējām attiecināmām izmaksām.  1.1.1.5. pasākumu īsteno trīs projekta iesnieguma atlases kārtās par visu pasākumam pieejamo finansējumu.  1.1.1.5. pasākumu plānots ieviest līdz 2023. gada 30. novembrim.  2018. gadā tiek plānots finansējums 20 procentu apmērā no kopējā plānotā finansējuma, t.i., 6 510 557 *euro* gadā(t.sk. ERAF 5 533 973 *euro*, valsts budžets 976 584 *euro*), 2019. gadā - 20 procenti, t.i., 6 510 557 *euro* (t.sk. ERAF 5 533 973 *euro*, valsts budžets 976 584 *euro*), 2020. gadā - 20 procenti, t.i., 6 510 557 *euro* (t.sk. ERAF 5 533 973 *euro*, valsts budžets 976 584 *euro*), 2021. gadā – 15 procenti, t.i., 4 882 918 *euro* (t.sk. ERAF 4 150 48**1** *euro*, valsts budžets 732 43**7** *euro*), 2022. gadā – 15 procenti, t.i., 4 882 918 *euro* (t.sk. ERAF 4 150 48**1** *euro*, valsts budžets 732 43**7** *euro*), 2023. gadā – 10 procenti, t.i., 3 255 279 *euro* (t.sk. ERAF 2 766 987 *euro*, valsts budžets 488 292 *euro*).  Budžeta ilgtermiņa saistībās no 2017. – 2023. gadam šobrīd finansējums 1.1.1.5. pasākumam nav paredzēts. 1.1.1.5. pasākuma īstenošanai nepieciešamais finansējums 2018. – 2023. gadam tiks iestrādāts budžeta ilgtermiņa saistībās likumprojekta „Par vidēja termiņa budžeta ietvaru 2018., 2019. un 2020.gadam” sagatavošanas laikā.  Finansējuma sadalījums pa gadiem norādīts indikatīvi un var tikt precizēts, ņemot vērā faktiski izlietoto finansējumu un atlases kārtu ietvaros apstiprināto pieteikumu skaitu. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nepieciešamais finansējums 1.1.1.5. pasākuma īstenošanai pēc projektu iesniegumu apstiprināšanas tiks pieprasīts normatīvajos aktos noteiktajā kārtībā no 74. resora “Gadskārtējā valsts budžeta izpildes procesā pārdalāmais finansējums” budžeta programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. | | | | |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | | | | |
| 1. | Saistības pret Eiropas Savienību | | | * Regula Nr. [651/2014](http://eur-lex.europa.eu/eli/reg/2014/651?locale=LV); * Eiropas Komisijas 2014. gada 21. marta Regula (ES) Nr. [316/2014](http://eur-lex.europa.eu/eli/reg/2014/316?locale=LV) par Līguma par Eiropas Savienības darbību 101. panta 3. punkta piemērošanu tehnoloģiju nodošanas nolīgumu kategorijām (Eiropas Savienības Oficiālais Vēstnesis, 2014. gada 28. marts, Nr. L 93) (turpmāk – Regula Nr. [316/2014](http://eur-lex.europa.eu/eli/reg/2014/316?locale=LV)); * Regula Nr.1303/2013; * Eiropas Komisijas 2013. gada 18. decembra Regulu Nr. [1407/2013](http://eur-lex.europa.eu/eli/reg/2013/1407/oj/?locale=LV) par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24.decembris, Nr. L 352) (turpmāk – Regula Nr.1407/2013); * Padomes 2009. gada 25. jūnija Regula (EK) Nr. 723/2009 par Kopienas tiesisko regulējumu, ko piemēro Eiropas pētniecības infrastruktūras konsorcijam (*ERIC*) (Eiropas Savienības Oficiālais Vēstnesis, 2009. gada 8. augusts, Nr. L 206) (turpmāk – Regula Nr.723/2009); * Padomes 2014. gada 6. maija Padomes Regula (ES) Nr. 561/2014, ar ko izveido kopuzņēmumu *ECSEL* (Eiropas Savienības Oficiālais Vēstnesis, 2014. gada 7. jūnijs, Nr. L 169) (turpmāk – Regula Nr.561/2014); * Eiropas Parlamenta un Padomes 2013. gada 11. decembra (ES) Regula Nr. 1291/201[3](http://eur-lex.europa.eu/eli/reg/2014/651/oj/?locale=LV), ar ko izveido Pētniecības un inovācijas pamatprogrammu “Apvārsnis 2020” (2014.–2020. gads) un atceļ Lēmumu Nr. 1982/2006/EK (Eiropas Savienības Oficiālais Vēstnesis, 2013. gada 20. decembris, Nr. L 347) (turpmāk – Regula Nr. 1291/201[3](http://eur-lex.europa.eu/eli/reg/2014/651/oj/?locale=LV)); * Eiropas Parlamenta un Padomes 2013. gada 11. decembra Regula Nr. 1290/201[3](http://eur-lex.europa.eu/eli/reg/2014/651/oj/?locale=LV) ar ko nosaka pētniecības un inovācijas pamatprogrammas “Apvārsnis 2020” (2014.–2020. gads) dalības un rezultātu izplatīšanas noteikumus un atceļ Regulu (EK) Nr. 1906/2006 (Eiropas Savienības Oficiālais Vēstnesis, 2013. gada 20. decembris, Nr. L 347) (turpmāk – Regula Nr. 1290/201[3](http://eur-lex.europa.eu/eli/reg/2014/651/oj/?locale=LV)). | | | | |
| 2. | Citas starptautiskās saistības | | | Noteikumu projekts šo jomu neskar. | | | | |
| 3. | Cita informācija | | | Nav. | | | | |
| **1.tabula**  **Tiesību akta projekta atbilstība ES tiesību aktiem** | | | | | | | | |
| Attiecīgā ES tiesību akta datums, numurs un nosaukums | | Regula Nr. 651/2014;  Regula Nr. [316/2014](http://eur-lex.europa.eu/eli/reg/2014/316?locale=LV);  Regula Nr. 1303/2013;  Regula Nr.1407/2013;  Regula Nr.723/2009;  Regula Nr. 561/2014;  Regula Nr. 1291/201[3](http://eur-lex.europa.eu/eli/reg/2014/651/oj/?locale=LV);  Regula Nr. 1290/201[3](http://eur-lex.europa.eu/eli/reg/2014/651/oj/?locale=LV). | | | | | |  |
| A | | B | | | C | | D | |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos | |
| Regulas Nr.651/2014 2. panta 23. punkts | | Noteikumu projekta 2.4. apakšpunkts | | | ieviesta pilnībā | | neparedz stingrākas prasības | |
| Regulas Nr.651/2014 2. panta 90. punkts | | Noteikumu projekta 2.6. apakšpunkts | | | ieviesta pilnībā | | neparedz stingrākas prasības | |
| Regulas Nr.651/2014 2. panta 86. punkts | | Noteikumu projekta 2.8. apakšpunkts | | | ieviesta pilnībā | | neparedz stingrākas prasības | |
| Regulas Nr.651/2014 2. panta 84. punkts | | Noteikumu projekta 2.12. apakšpunkts | | | ieviesta pilnībā | | neparedz stingrākas prasības | |
| Regulas Nr.651/2014 2. panta 18. punkts | | Noteikumu projekta 2.13. apakšpunkts | | | ieviesta pilnībā | | neparedz stingrākas prasības | |
| Regulas Nr.651/2014 2. panta 24. punkts | | Noteikumu projekta 2.16. apakšpunkts | | | ieviesta pilnībā | | neparedz stingrākas prasības | |
| Regulas Nr.651/2014 2. panta 83. punkts | | Noteikumu projekta 2.19. apakšpunkts | | | ieviesta pilnībā | | neparedz stingrākas prasības | |
| Regulas Nr.651/2014 2. panta 85. punkts | | Noteikumu projekta 2.23. apakšpunkts | | | ieviesta pilnībā | | neparedz stingrākas prasības | |
| Regulas Nr.651/2014 2. panta 2. punkts | | Noteikumu projekta 2.25. apakšpunkts | | | ieviesta pilnībā | | neparedz stingrākas prasības | |
| Regulas Nr.651/2014 2. panta 87. punkts | | Noteikumu projekta 2.26. apakšpunkts | | | ieviesta pilnībā | | neparedz stingrākas prasības | |
| Regulas Nr.651/2014 25. panta 3. punkta “a”, “b”, “d” un “e” apakšpunkts | | Noteikumu projekta 62.1. apakšpunkts | | | ieviesta pilnībā | | neparedz stingrākas prasības | |
| Regulas Nr.651/2014 25. panta 6. punkta “b” apakšpunkts | | Noteikumu projekta 64. punkts | | | ieviesta pilnībā | | neparedz stingrākas prasības | |
| Regulas Nr.651/2014 6. panta 2. punkts | | Noteikumu projekta 65.2. apakšpunkts | | | ieviesta pilnībā | | neparedz stingrākas prasības | |
| Regulas Nr.651/2014 2. panta 18. punkts | | Noteikumu projekta 71.1. apakšpunkts | | | ieviesta pilnībā | | neparedz stingrākas prasības | |
| Regulas Nr.651/2014 1. panta 4. punkta “a” apakšpunkts | | Noteikumu projekta 71.5. apakšpunkts | | | ieviesta pilnībā | | neparedz stingrākas prasības | |
| Regulas Nr.651/2014 1. panta 2. punkts un 3.punkta “c” un “d” apakšpunkts | | Noteikumu projekta 72. punkts | | | ieviesta pilnībā | | neparedz stingrākas prasības | |
| Regulas Nr.651/2014 1. panta 5. punkts | | Noteikumu projekta 73. punkts | | | ieviesta pilnībā | | neparedz stingrākas prasības | |
| Regulas Nr.651/2014 25. pants | | Noteikumu projekta 85. punkts | | | ieviesta pilnībā | | neparedz stingrākas prasības | |
| Regulas Nr.651/2014 9. panta 1. un 4. punkts | | Noteikumu projekta 88. punkts | | | ieviesta pilnībā | | neparedz stingrākas prasības | |
| Regulas Nr.651/2014 12. pants | | Noteikumu projekta 89. punkts | | | ieviesta pilnībā | | neparedz stingrākas prasības | |
| Regulas Nr.651/2014 59. pants | | Noteikumu projekta 90. punkts | | | ieviesta pilnībā | | neparedz stingrākas prasības | |
| Regulas Nr. [316/2014](http://eur-lex.europa.eu/eli/reg/2014/316?locale=LV) 1. panta “b” apakšpunkts | | Noteikumu projekta 2.27. apakšpunkts | | | ieviesta pilnībā | | neparedz stingrākas prasības | |
| Regula Nr.1303/2013 | | Noteikumu projekta 19.4. apakšpunkts | | | ieviesta pilnībā | | neparedz stingrākas prasības | |
| Regula Nr.1303/2013 | | Noteikumu projekta 20.6. apakšpunkts | | | ieviesta pilnībā | | neparedz stingrākas prasības | |
| Regula Nr.1303/2013 | | Noteikumu projekta 44.7. apakšpunkts | | | ieviesta pilnībā | | neparedz stingrākas prasības | |
| Regula Nr.1303/2013 | | Noteikumu projekta 76. punkts | | | ieviesta pilnībā | | neparedz stingrākas prasības | |
| Regula Nr.1407/2013 | | Noteikumu projekta 24. punkts | | | ieviesta pilnībā | | neparedz stingrākas prasības | |
| Regulas Nr.1407/2013 3.panta 2.punkts | | Noteikumu projekta 25. punkts | | | ieviesta pilnībā | | neparedz stingrākas prasības | |
| Regulas Nr.1407/2013 2.panta 2.punkts | | Noteikumu projekta 26. punkts | | | ieviesta pilnībā | | neparedz stingrākas prasības | |
| Regulas Nr.1407/2013 6.panta 4.punkts | | Noteikumu projekta 27. punkts | | | ieviesta pilnībā | | neparedz stingrākas prasības | |
| Regulas Nr.1407/2013 1.panta 1.punkts | | Noteikumu projekta 28. un 29. punkts | | | ieviesta pilnībā | | neparedz stingrākas prasības | |
| Regulas Nr.1407/2013 1.panta 2.punkts | | Noteikumu projekta 29. punkts | | | ieviesta pilnībā | | neparedz stingrākas prasības | |
| Regulas Nr.1407/2013 8. pants | | Noteikumu projekta 90. punkts | | | ieviesta pilnībā | | neparedz stingrākas prasības | |
| Regula Nr.723/2009 | | Noteikumu projekta 2.10. apakšpunkts | | | ieviesta pilnībā | | neparedz stingrākas prasības | |
| Regula Nr. 561/2014 | | Noteikumu projekta 2.15. apakšpunkts | | | ieviesta pilnībā | | neparedz stingrākas prasības | |
| Regula Nr. 1291/201[3](http://eur-lex.europa.eu/eli/reg/2014/651/oj/?locale=LV) | | Noteikumu projekta 61. punkts | | | ieviesta pilnībā | | neparedz stingrākas prasības | |
| Regula Nr. 1290/201[3](http://eur-lex.europa.eu/eli/reg/2014/651/oj/?locale=LV) | | Noteikumu projekta 61. punkts | | | ieviesta pilnībā | | neparedz stingrākas prasības | |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?  Kādēļ? | | Noteikumu projekts šo jomu neskar. | | | | | | |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | | Izglītības un zinātnes ministrija kā ES fondu atbildīgā iestāde saskaņā ar Regulas Nr.651/2014 11. pantu 20 darba dienu laikā pēc šo Ministru kabineta noteikumu spēkā stāšanās EK nosūta kopsavilkuma informāciju par atbalsta programmu. | | | | | | |
| Cita informācija | | **Nav** | | | | | | |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** | | | | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | | Noteikumu projekts šo jomu neskar. | | | | | |
| A | | | B | | | C | | |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā | | |
| Noteikumu projekts šo jomu neskar. | | | Noteikumu projekts šo jomu neskar. | | | Noteikumu projekts šo jomu neskar. | | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | | | Noteikumu projekts šo jomu neskar. | | | | | |
| Cita informācija | | | Nav. | | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvji varēs līdzdarboties sniedzot atzinumu un viedokli par ES struktūrfondu un Kohēzijas fonda 2014.–2020. gada plānošanas perioda pētniecības, tehnoloģiju attīstības un inovācijuprioritārā virziena apakškomitejas 2016. gada 29. septembrī un 15. decembrī izskatītajiem projektu iesniegumu vērtēšanas kritērijiem, kritēriju piemērošanas metodiku un 1.1.1.5. pasākuma sākotnējo novērtējumu, kā arī par Valsts sekretāru sanāksmē izsludināto noteikumu projektu.  2017. gada 24. martā Izglītības un zinātnes ministrija organizēja informatīvo semināru par 1.1.1.5. pasākuma īstenošanas nosacījumiem.  1.1.1.5. pasākuma ietvaros īstenojot projektu, finansējuma saņēmēji nodrošina informācijas un publicitātes pasākumus, atbilstoši normatīvajiem aktiem par kārtību, kādā ES struktūrfondu un Kohēzijas fonda ieviešanā 2014.–2020. gada plānošanas periodā nodrošināma komunikācijas un vizuālās identitātes prasību ievērošana. |
| 2. | Sabiedrības līdzdalība projekta izstrādē | Sabiedrības līdzdalība noteikumu projekta izstrādē tika nodrošināta, ievietojot noteikumu projektu tīmekļa vietnē [www.izm.gov.lv](http://www.izm.gov.lv) un aicinot sabiedrības pārstāvjus rakstiski sniegt viedokli par noteikumu projektu tā izstrādes stadijā – nosūtot elektroniski uz e-pastu: [pasts@izm.gov.lv](mailto:pasts@izm.gov.lv) vai sniedzot viedokli klātienē. |
| 3. | Sabiedrības līdzdalības rezultāti | Noteikumu projekts 2017. gada 23. februārī izsludināts Valsts sekretāru sanāksmē (VSS – 222).  Partneru un ieinteresēto organizāciju izteiktie iebildumi un priekšlikumi analizēti un iestrādāti noteikumu projektā. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Atbildīgās iestādes funkcijas pilda Izglītības un zinātnes ministrija, sadarbības iestādes funkcijas – Centrālā finanšu un līgumu aģentūra.  Finansējuma saņēmējs:  I. pirmās projektu iesniegumu atlases kārtas ietvaros ir Izglītības un zinātnes ministrija un VIAA;  II. otrās projektu iesniegumu atlases kārtas ietvaros ir 18 zinātniskās institūcijas;  III. trešās projektu iesniegumu atlases kārtas ietvaros ir zinātniskā institūcija un tiešā valsts pārvaldes iestāde. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts tiks īstenots esošo institūciju un cilvēkresursu ietvaros. |
| 3. | Cita informācija | Nav |

Anotācijas IV sadaļa – noteikumu projekts šo jomu neskar.

Izglītības un zinātnes ministrs Kārlis Šadurskis

Vizē: Valsts sekretāre Līga Lejiņa

02.06.2017 8:25

8994

E.Usāre,

Izglītības un zinātnes ministrijas

Struktūrfondu departamenta

vecākā referente

tālr.: 67047818

e-pasts: [elina.usare@izm.gov.lv](mailto:elina.usare@izm.gov.lv)

I.Griķe,

Izglītības un zinātnes ministrijas

Struktūrfondu departamenta

vecākā eksperte

tālr.: 67047861

e-pasts: [ieva.grike@izm.gov.lv](mailto:ieva.grike@izm.gov.lv)

1. EU, 2015, Innovation Union Scoreboard 2015, pieejams:

   <http://ec.europa.eu/growth/industry/innovation/facts-figures/scoreboards/index_en.htm> [↑](#footnote-ref-1)
2. Pieejams: <http://polsis.mk.gov.lv/documents/4608> [↑](#footnote-ref-2)
3. Pieejams: <http://tap.mk.gov.lv/lv/mk/tap/?pid=40388975&mode=mk&date=2016-09-13> [↑](#footnote-ref-3)
4. Pieejams: <http://tap.mk.gov.lv/lv/mk/tap/?pid=40385056&mode=mk&date=2016-04-05> [↑](#footnote-ref-4)
5. Informatīvais ziņojums „Par Zinātnes, tehnoloģiju attīstības un inovācijas pamatnostādņu 2014.-2020.gadam ieviešanas rīcības plāna, kas ietver Viedās specializācijas stratēģijas pasākumu plānu un rezultātu rādītāju sistēmas aprakstu, izstrādes progresu” (MK 21.10.2014. sēdes prot. Nr.57 50§)

   <http://tap.mk.gov.lv/lv/mk/tap/?pid=40334802&mode=mk&date=2014-10-21> [↑](#footnote-ref-5)
6. ES fondu plānošanas perioda 2007. – 2013. gadam 2.1.1.3.2. apakšaktivitātes ietvaros – projekts “Vienota nacionālas nozīmes Latvijas Akadēmiskā pamattīkla zinātniskās darbības nodrošināšanai izveide” [↑](#footnote-ref-6)
7. <https://likumi.lv/ta/id/253757-valsts-izglitibas-attistibas-agenturas-nolikums>

   Ministru kabineta 2012.gada 18.decembra noteikumi Nr.934 “Valsts izglītības attīstības aģentūras nolikums” 3. un 4. punkts [↑](#footnote-ref-7)
8. Frascati rokasgrāmata pieejama: http://www.oecd.org/publications/frascati-manual-2015-9789264239012-en.htm [↑](#footnote-ref-8)
9. AK sēdes protokols pieejams: https://komitejas.esfondi.lv/Protokoli/Protokols\_1AK\_gala\_015122016.pdf [↑](#footnote-ref-9)